text: নিউজিল্যান্ডের ভূগোল দক্ষিণ-পশ্চিম প্রশান্ত মহাসাগর এলাকায় অবস্থিত দ্বীপরাষ্ট্র নিউজিল্যান্ডের বিভিন্ন অংশ ও অঞ্চলের আলোচনা। নিউজিল্যান্ডে আনুমানিক ৬০০ দ্বীপ রয়েছে। আকারে দুটি বড় দ্বীপ হল উত্তর দ্বীপ (বা তে ইকা-আ-মাউই) এবং দক্ষিণ দ্বীপ (বা তে ওয়াইপুনামো)। এই দুটি দ্বীপ কুক প্রণালী দ্বারা বিভক্ত। তৃতীয় বৃহত্তম দ্বীপ হল স্টুয়ার্ট দ্বীপ (বা রাকিউরা), যা দক্ষিণ দ্বীপ থেকে ফভোয়া প্রণালী ধরে ৩০ কিলোমিটার (১৯ মাইল) দূরে অবস্থিত। এই এলাকার অন্যান্য দ্বীপগুলো তুলনামূলক ছোট। বৃহত্তম তিনটি দ্বীপ অক্ষাংশ ৩৪° থেকে ৪৭° দক্ষিণে প্রায় ১,৫০০ কিলোমিটার (৯৩০ মাইল) জুড়ে অবস্থিত। নিউজিল্যান্ড বিশ্বের ষষ্ঠ বৃহত্তম দ্বীপ দেশ, যার ভূমির আয়তন ২৬৭,৭১০ বর্গ কিলোমিটার (১০৩,৩৬০ বর্গ মাইল)।
  
  প্রাকৃতিক ভূগোল
  নিউজিল্যান্ড দক্ষিণ প্রশান্ত মহাসাগর এলাকায় জল গোলার্ধের কেন্দ্রে ৪১° দক্ষিণ ১৭৪° পূর্ব অক্ষাংশে অবস্থিত। এটি একটি দীর্ঘ ও সরু দেশ, যা উত্তর-উত্তর-পূর্ব অক্ষরেখা বরাবর ১,৬০০ কিলোমিটার (৯৯০ মাইল) পর্যন্ত বিস্তৃত এবং এর সর্বোচ্চ প্রশস্ত ৪০০ কিলোমিটার (২৫০ মাইল)। দেশটির ভূমির আয়তন ২৬৭,৭১০ বর্গ কিলোমিটার (১০৩,৩৬০ বর্গ মাইল), যা বিশ্বের ষষ্ঠ বৃহত্তম দ্বীপ দেশ। নিউজিল্যান্ডে আনুমানিক ৬০০ দ্বীপ রয়েছে।
  
  দুর্গম স্থানসমূহ
  নিউজিল্যান্ডের সর্ব উত্তর, দক্ষিণ, পূর্ব বা পশ্চিমের স্থানগুলো হল:
  
  সর্ব উত্তরের স্থান কের্মাডেক দ্বীপের নুজেন্ট দ্বীপ ().
  সর্ব দক্ষিণের স্থান ক্যাম্পবেল দ্বীপপুঞ্জের জাকমার্ট দ্বীপ ().
  সর্ব পূর্বের স্থান চ্যাথাম দ্বীপে অবস্থিত ফোর্টি-ফোরস ().
  সর্ব পশ্চিমের স্থান অকল্যান্ড দ্বীপের লভিট অন্তরীপ ().
  
  বিপরীত পৃষ্ঠ
  নিউজিল্যান্ড ইউরোপের আইবেরিয়ান উপদ্বীপের বিপরীত পৃষ্ঠে অবস্থিত। দক্ষিণ দ্বীপের উত্তরের অর্ধেক গ্যালিশিয়া ও উত্তর পর্তুগালের বিপরীত পৃষ্ঠে অবস্থিত। উত্তর দ্বীপের অধিকাংশই মধ্য ও দক্ষিণ স্পেনের বিপরীত পৃষ্ঠে অবস্থিত, যা বায়াদোলিদ (উত্তর দ্বীপ, পালিসার অন্তরীপের বিপরীতে) দিয়ে মাদ্রিদ ও তোলেদোর থেকে কোরদোবা (হ্যামিল্টনের সরাসরি বিপরীতে), লোর্কা (পূর্ব অন্তরীপের বিপরীতে), মালাগা (কলভিল অন্তরীপের বিপরীতে) ও জিব্রাল্টর পর্যন্ত বিস্তৃত। উত্তর উপদ্বীপের অংশের বিপরীতে রয়েছে মরক্কো ও তানজিয়ারের নিকটবর্তী হোয়াঙ্গারেই। চ্যাটাম দ্বীপের বিপরীত পৃষ্ঠে রয়েছে ফ্রান্স, কেবল উত্তর দিকের মোঁপেলিয়ে শহর।
  
  তথ্যসূত্র
  
  বিষয়শ্রেণী:দেশ অনুযায়ী ভূগোল
  বিষয়শ্রেণী:নিউজিল্যান্ড
  বিষয়শ্রেণী:ওশেনিয়ার ভূগোল
title: নিউজিল্যান্ডের ভূগোল